CELEX: 62006CA0439
Language: el
Date: 2008-05-22 00:00:00
Title: Υπόθεση C-439/06: Απόφαση του Δικαστηρίου (τρίτο τμήμα) της 22ας Μαΐου 2008 [αίτηση του Oberlandesgericht Dresden (Γερμανία) για την έκδοση προδικαστικής αποφάσεως] — Δίκη στην οποία μετέχουν η Citiworks AG, το Sächsisches Staatsministerium für Wirtschaft und Arbeit als Landesregulierungsbehörde και η Flughafen Leipzig/Halle GmbH, Bundesnetzagentur (Εσωτερική αγορά ηλεκτρικής ενέργειας — Οδηγία 2003/54/ΕΚ — Άρθρο 20, παράγραφος 1 — Ελεύθερη πρόσβαση των τρίτων στα δίκτυα μεταφοράς και διανομής ηλεκτρικής ενέργειας)

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/6
            
         Απόφαση του Δικαστηρίου (τρίτο τμήμα) της 22ας Μαΐου 2008 [αίτηση του Oberlandesgericht Dresden (Γερμανία) για την έκδοση προδικαστικής αποφάσεως] — Δίκη στην οποία μετέχουν η Citiworks AG, το Sächsisches Staatsministerium für Wirtschaft und Arbeit als Landesregulierungsbehörde και η Flughafen Leipzig/Halle GmbH, Bundesnetzagentur
   (Υπόθεση C-439/06) (1)
   
   (Εσωτερική αγορά ηλεκτρικής ενέργειας - Οδηγία 2003/54/ΕΚ - Άρθρο 20, παράγραφος 1 - Ελεύθερη πρόσβαση των τρίτων στα δίκτυα μεταφοράς και διανομής ηλεκτρικής ενέργειας)
   (2008/C 171/10)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht Dresden
   Δίκη την οποία κίνησε:
   η Citiworks AG
   και στην οποία παρίστανται:
   το Sächsisches Staatsministerium für Wirtschaft und Arbeit als Landesregulierungsbehörde και η Flughafen Leipzig/Halle GmbH, Bundesnetzagentur
   Αντικείμενο της υποθέσεως
   Αίτηση εκδόσεως προδικαστικής αποφάσεως — Oberlandesgericht Dresden — Ερμηνεία του άρθρου 20, παράγραφος 1, της οδηγίας 2003/54/ΕΚ του Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ (EE L 176, σ. 37) — Εθνική νομοθετική ρύθμιση αποκλείουσα τα εξ ολοκλήρου εγκατεστημένα εντός επιχειρήσεως δίκτυα (Betriebsnetze) από την εφαρμογή της αρχής της ελεύθερης προσβάσεως τρίτων στα δίκτυα μεταφοράς και διανομής ηλεκτρικής ενέργειας
   Διατακτικό της αποφάσεως
   Το άρθρο 20, παράγραφος 1, της οδηγίας 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ, πρέπει να ερμηνευθεί υπό την έννοια ότι αποκλείει τη δυνατότητα εφαρμογής μιας διατάξεως όπως το άρθρο 110, παράγραφος 1, σημείο 1, του νόμου για την παροχή ηλεκτρικής ενέργειας και φυσικού αερίου, ο οποίος αποκαλείται «νόμος για την ορθολογική διαχείριση της ενέργειας» [Gesetz über die Elektrizitäts- und Gasversorgung (Energiewirtschafstsgesetz)], της 7ης Ιουλίου 2005, η οποία απαλλάσσει ορισμένους διαχειριστές δικτύων παροχής ενέργειας από την υποχρέωση να παρέχουν στους τρίτους ελεύθερη πρόσβαση στα δίκτυα αυτά, με την αιτιολογία ότι τα τελευταία βρίσκονται σε επιχειρηματική ζώνη με λειτουργική ενότητα και χρησιμοποιούνται κυρίως για τη μεταφορά ηλεκτρικής ενέργειας εντός της επιχειρήσεως και προς συνδεδεμένες επιχειρήσεις.
   
      (1)  ΕΕ C 326 της 30.12.2006.